CELEX: 22005D0093
Language: lt
Date: 1120780800000
Title: 2005 m. liepos 8 d.  EEE jungtinio komiteto sprendimas Nr. 93/2005, iš dalies keičiantis EEE susitarimo I priedą (Veterinarijos ir fitosanitarijos reikalai)

24.11.2005   
            
            
               LT
            
            
               Europos Sąjungos oficialusis leidinys
            
            
               L 306/14
            
         
      EEE JUNGTINIO KOMITETO SPRENDIMAS
   
   Nr. 93/2005
   2005 m. liepos 8 d.
   iš dalies keičiantis EEE susitarimo I priedą (Veterinarijos ir fitosanitarijos reikalai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau - Susitarimas), ypač į jo 98 straipsnį,
   kadangi:
   
               (1)
            
            
               Susitarimo I priedas buvo iš dalies pakeistas 2005 m. balandžio 29 d. EEE jungtinio komiteto sprendimu Nr. 51/2005 (1).
            
         
               (2)
            
            
               Į Susitarimą reikia įtraukti 2004 m. balandžio 16 d. Komisijos reglamentą (EB) Nr. 745/2004, nustatantį priemones, taikomas asmeniniam vartojimui skirtiems gyvūninės kilmės produktams (2).
            
         
               (3)
            
            
               Šis sprendimas netaikomas Islandijai ir Lichtenšteinui,
            
         NUSPRENDĖ:
   1 straipsnis
   Susitarimo I priedo I skyriaus 1.2 dalyje po 126 punkto (Komisijos sprendimas Nr. 2005/91/EB) įterpiamas šis punktas:
   
      
                  „127.
               
               
                  
                     32004 R 0745: 2004 m. balandžio 16 d. Komisijos reglamentas (EB) Nr. 745/2004, nustatantis priemones, taikomas asmeniniam vartojimui skirtiems gyvūninės kilmės produktams (OL L 122, 2004 4 26, p. 1).Šio reglamento nuostatos šio Susitarimo tikslu adaptuojamos taip:
                              a)
                           
                           
                              2 straipsnis papildomas taip:
                              
                                          „—
                                       
                                       
                                          Iš Svalbard į Norvegiją įvežama medžiojamų gyvūnų mėsa ir jos produktai, jeigu jų kiekis neviršija 5 kg vienam asmeniui.“
                                       
                                    
                        
                              b)
                           
                           
                              II priedo pastaboje žodžiai „Europos Sąjunga“ keičiami žodžiais „Europos Sąjunga ir Norvegija“.
                           
                        
                              c)
                           
                           
                              1 straipsnio 4 dalyje, II priedo pastabos išnašoje ir III priedo pranešime žodis „Norvegija“ išbraukiamas.“
                           
                        
            
   2 straipsnis
   Reglamento (EB) Nr. 745/2004 tekstas norvegų kalba, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2005 m. liepos 9 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje, 2005 m. liepos 8 d.
      
         
            EEE jungtinio komiteto vardu
         
         
            Pirmininkas
         
         HSH Prinz Nikolaus von LIECHTENSTEIN
         
      
   
   
      (1)  OL L 239, 2005 9 15, p. 22.
   
      (2)  OL L 122, 2004 4 26, p. 1.
   
      (3)  Konstituciniai reikalavimai nenurodyti.